ກຸ່ມແນວໂຮມນາໆຊາດ ໂຈມຕີ ໂຮງກັ່ນນ້ຳມັນ ໃນຊີເຣຍ
ການໂຈມຕີທາງອາກາດ ໃນເຊົ້າວັນອາທິດມື້ນີ້ ໃສ່ພວກໂຮງກັ່ນນ້ຳມັນ ແມ່ນເພື່ອຢຸດລາຍໄດ້ ຫຼາຍລ້ານດອນລາ ຈາກນ້ຳມັນ ຂອງກຸ່ມລັດອິສລາມ ໃນແຕ່ລະມື້.
ກຸ່ມສິ້ງຊອມດ້ານສິດທິມະນຸດກຸ່ມນຶ່ງ ກ່າວວ່າ ກຳລັງປະສົມ ພາຍໃຕ້ການນຳພາຂອງສະຫະລັດ ໄດ້ໂຈມຕີໂຮງກັ່ນນ້ຳ ມັນຫຼາຍແຫ່ງໃນຊີເຣຍໃນເຊົ້າວັນອາທິດມື້ນີ້ ໃນການສືບ ຕໍ່ປະຕິບັດງານໂຈມຕີພວກນັກຕໍ່ສູ້ຫົວຮຸນແຮງກຸມລັດອິສ ລາມ ຢູ່ໃນຊີເຣຍ ແລະໃນອີຣັກ ລາຍງານທີ່ບໍ່ໄດ້ຮັບການຢືນຢັນ ໂດຍກຸ່ມສິ້ງຊອມດ້ານສິດ ທິມະນຸດ Syrian Observatory ທີ່ມີຫ້ອງການຕັ້ງຢູໃນ ອັງກິດ ກ່າວວ່າ ການໂຈມຕີໄດ້ຖືກເປົ້າໝາຍໂຮງກັ່ນນ້ຳ ມັນຊົ່ວຄາວ 3 ແຫ່ງ ໃກ້ໆກັບຊາຍແດນເທີກີ ກ່ອນໜ້ານີ້ ກະຊວງປ້ອງກັນປະເທດສະຫະລັດ ກ່າວວ່າໃນວັນເສົາວານນີ້ ພວກເຮືອບິນລົບຂອງຝ່າຍແນວໂຮມໄດ້ໂຈມຕີເມືອງນຶ່ງໃນພາກເໜືອຂອງຊີເຣຍ ທີ່ໄດ້ຖືກພວກຫົວ ຮຸນແຮງປິດລ້ອມໄວ້ ເກືອບສອງອາທິດ ມາແລ້ວນັ້ນ ບັນດານັກເຄື່ອນໄຫວ ແລະບັນດາເຈົ້າໜ້າທີຊາວເຄີດສ໌ ກ່າວວ່າ ພວກນັກລົບກຸ່ມລັດອິສລາມ ໄດ້ຍິງຈະຫຼວດໃສ່ເມືອງດັ່ງກ່າວ ທີ່ມີສອງຊື່ວ່າ ເມືອງ Kobane ກັບເມືອງ Ain al-Arab ມີລາຍງານ ວ່າ ຢ່າງໜ້ອຍປະຊາຊົນ 12 ຄົນໄດ້ຮັບບາດເຈັບຈາກການໂຈມ ຕີດ້ວຍຈະຫຼວດນີ້ ແຕ່ໃນເວລານີ້ຍັງບໍ່ທັນມີການກະປະມານຈຳນວນຜູ້ບາດເຈັບແລະ ລົ້ມຕາຍ ຈາກຝ່າຍແນວໂຮມເທື່ອ ສູນບັນຊາການສຳລັບພາກຕາເວັນອອກກາງຂອງສະຫະລັດ ກ່າວວ່າ Saudi Arabia ຈໍແດນ ແລະສະຫະລັດອາຫຣັບເອມີເຣັສ ໄດ້ປະກອບສ່ວນໃນການໂຈມຕີ 7 ຮອບດ້ວຍກັນໃນມື້ວານນີ້ ການປິດລ້ອມເມືອງ Kobane ຂອງກຸ່ມລັດອິສລາມ ໄດ້ເຮັດໃຫ້ພວກອົບພະຍົບຈຳນວນ 160 ພັນຄົນ ລຸຫລັ່ງເຂົ້າໄປອາໄສຢູ່ໃນເທີກີ ໃນຂະນະທີ່ພວກນັກຕໍ່ສູ້ຊາວເຄີດສ໌ຫຼາຍຮ້ອຍຄົນຢູ່ໃນເທີກີ ໄດ້ພາກັນຫລັ່ງເຂົ້າໄປໃນເມືອງນັ້ນຊີເຣຍ ເພື່ອຊ່ວຍປ້ອງກັນເມືອງ